stanford-oval/wikipedia huggingface dataset:
Fred Gallagher
Ura

Gallagherin isä oli kiinnostunut autoista ja vei perheensä useisiin eri tapahtumiin. Kiinnostus karttoihin ja rallin pienemmät kustannukset johtivat hänet ralliuralle ratakilpailun sijaan. Hänen ensimmäinen rallinsa oli 17-vuotiaana Raymond McKnightin kanssa. Vuonna 1974 hän aloitti kartanlukijana Adrian Boydille. Vuonna 1977 hän sai ensimmäinen sopimuksensa tehdastalliin, jonka jälkeen hän toimi kartanlukijana pääasiassa Tony Pondille ja toisinaan Simo Lampiselle. Vuonna 1981 hän toimi kartanlukijana Henri Toivoselle ja vuonna 1984 hän siirtyi kartanlukijaksi Juha Kankkuselle ja Björn Waldegårdille. Lopetettuaan kartanlukijana hän on toiminut ratamestarina Ison-Britannian rallissa vuodesta 1996 lähtien.
Finlandia Cheese

| Finlandia Cheese Inc>  |
| --- | --- |
Perustettu:  1992
Kotipaikka:  Yhdysvallat
Toiminta-alue:  Yhdysvallat
Toimiala:  elintarvikkeiden myynti ja markkinointi
Liikevaihto:  50 miljoonaa euroa
Henkilöstö:  19
Kotisivu:  finlandiacheese.com
Infobox OKVirheellinen NIMI-arvo: 
Finlandia Cheese Inc. on Valion yhdysvaltalainen tytäryhtiö. Henkilökuntaa yhtiössä on 19 ja liikevaihto on 50 miljoonaa euroa. Finlandia Cheese on keskittynyt pääasiassa myymään ja markkinoimaan Suomesta tuotavia Valion juustoja. Yhtiön tunnetuin brändi on Finlandia. Valion emmentaljuustot johtavat Yhdysvaltain tuontitilastoja ja Finlandia-tuotemerkki on Yhdysvaltain koillisalueen tunnetuin emmentaljuustobrändi. Emmentalin lisäksi yhtiö myy Valio Oltermannia nimellä Baby Muenster ja Polar-juustoa nimellä Heavenly Light.
Yhtiö on laajentanut markkina-aluetta myös Keski-Länteen.
Historia

Yhdysvaltain markkinoilla Valion juustoja on ollut jo vuodesta 1958 lähtien. Finlandia Cheese Inc. perustettiin vuonna 1992 omaksi yhtiökseen, kun Valio osti aiemman maahantuojan liiketoiminnan ja tytäryhtiöksi se tuli vuonna 1998.
Aiheesta muualla

Yhtiön verkkosivut (englanniksi)
Valion tytäryhtiöt
Finlandia Cheese
Nordic Dairy Holding
Rushold M
OOO Valio
Valio Center Odintsovo
Valio Baltic
Valio Eesti
Võru Juust
Valio Danmark
Valio International (Latvia)
Valio International (Liettua)
Valio Shanghai
Valio Sverige
Finlandia Marathon

Juoksijoita ja kolmen ja puolen tunnin jänis Finlandia-maratonin alussa 2023.
Finlandia Marathon on Jyväskylässä järjestettävä juoksutapahtuma. Se järjestetään vuosittain syyskuun toisena lauantaina. Juoksureittinä on tasainen Rantaraitti, jonka Suomen Kuntaliitto, Suomen Tieyhdistys ja Tiehallinto ovat palkinneet Suomen kauneimpana liikenneväylänä.
Finlandia Marathonilla osallistuja voi valita, juokseeko täyden maratonin, puolimaratonin vai 10 kilometrin mittaisen Rantaraitin kierroksen. Sekä miehille että naisille on yleisten sarjojen lisäksi ikäsarjat 40-vuotiaista ylöspäin viiden vuoden välein. Finlandia Marathonin järjestävät Keski-Suomen Liikunta ja Jyväskylän Kenttäurheilijat.
Kuvia

Puolimaratonin lähtö Pohjanlahdentieltä 2013.
Maratonin reitti kiertää Jyväsjärveä 2012.
Vuoden 2023 voittaja Toni Myllylä.
Aiheesta muualla

http://www.finlandiamarathon.fi/
Finlands Svenska Andelsförbund

Finlands Svenska Andelsförbund eli Andelsförbundet on Suomen ruotsinkielisten osuuskuntien yhteistyöjärjestö. Se on Osuustoimintakeskus Pellervon tytärjärjestö.
Finlands Svenska Andelsförbundin perusti vuonna 1919 Vaasassa omaksi keskusjärjestökseen joukko niin sanotusta pellervolaisesta osuuskauppaliikkeestä irtautuneita ruotsinkielisiä osuuskauppoja, ja se oli pitkään Suomen kolmannen osuuskaupparyhmän keskusjärjestö Pellervo-Seuran (nyk. Osuustoimintakeskus Pellervo) ja vasemmistolaisen Kulutusosuuskuntien Keskusliiton rinnalla. Se kuitenkin liittyi Pellervo-Seuraan vuonna 1993 solmitulla yhteistyösopimuksella.
Järjestön tehtävänä on edistää Suomen ruotsinkielisen väestön taloudellista menestystä osuustoiminnan keinoin ja toimia ruotsinkielisten alueiden osuustoiminnallisten yritysten yhdyselimenä. Järjestö harjoittaa tiedotustoimintaa ja tarjoaa koulutusta sekä juridista neuvontaa. Andelsförbundetin puheenjohtaja on samalla Pellervon hallituksen jäsen ja toimitusjohtaja on Pellervon osuustoimintajohtaja.
Finlands Svenska Andelsförbundin jäseniä ovat muun muassa alueosuuskauppa Varuboden-Osla, Vaasan ja Raaseporin osuuspankit, meijeriosuuskunta Milka ja Ahvenanmaalla toimiva Ålands centralandelslag. Lisämaksua vastaan osuuskunnat voivat olla samanaikaisesti sekä Andelsförbundetin että Pellervon jäseniä.
Aiheesta muualla

Finlands Svenska Andelsförbund (Arkistoitu – Internet Archive) (ruotsiksi) Osuustoimintakeskus Pellervo
Fred Foy

Fred Foy (27. maaliskuuta 1921 – 22. joulukuuta 2010) oli yhdysvaltalainen radiokuuluttaja ja ääninäyttelijä, joka muistetaan parhaiten The Lone Ranger -radiosarjan kertojan roolista.
Radiouransa Foy aloitti detroitilaisella WMBC-asemalla vuonna 1940, jolta hän kaksi vuotta myöhemmin siirtyi WXYZ-asemalle. Sota-aikana hän palveli Yhdysvaltain puolustusvoimien radioverkossa sijoitettuna Kairoon. Vuonna 1948 hänet valittiin The Lone Rangerin kuuluttajan ja kertojan rooliin, jota tehtävää hän hoiti aina sarjan päättymiseen asti vuonna 1955.
Vuonna 1960 siirtyi ABC:n televisioverkkoon. Hän toimi kertojana kymmenissä dokumenttielokuvissa.
Fred Foy nimettiin Radio Hall of Fameen vuonna 2000.
Aiheesta muualla

Fred Foy Internet Movie Databasessa. (englanniksi)
Fred Grandy

Fred Grandy vuonna 1993.
Fredrick Lawrence ”Fred” Grandy (s. 29. kesäkuuta 1948) on yhdysvaltalainen näyttelijä ja republikaanisen puolueen poliitikko. Hän esiintyi purseri Burl ”Gopher” Smithin roolissa televisiosarjassa 
Lemmenlaiva (1977–1986).
Harvardista valmistunut Grandy istui Yhdysvaltain edustajainhuoneen jäsenenä iowalaisista vaalipiireistä vuosina 1987–1995.
Aiheesta muualla

Fred Grandy Internet Movie Databasessa. (englanniksi)
Luettelo Ranskan akatemian jäsenistä tuoleittain

Luettelo Ranskan akatemian jäsenistä tuoleittain.
| Sisältö |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  1 |  2 |  3 |  4 |  5 |  6 |  7 |  8 |  9 | 10 | 11 | 12 | 13 | 14 | 15 | 16 | 17 | 18 | 19 | 20 |
| 21 | 22 | 23 | 24 | 25 | 26 | 27 | 28 | 29 | 30 | 31 | 32 | 33 | 34 | 35 | 36 | 37 | 38 | 39 | 40 |
Logistiikka

Logistiikka on materiaali-, raha- ja tietovirtojen hallintaan erikoistunut käytännönjohteinen tieteenhaara. Siinä käsitellään yritysten ja laitosten materiaalivirran fyysistä, tiedollista ja taloudellista hallintaa hankinnasta asiakkaalle saakka.
Logistiikka-termiä käytetään yleisesti, kun puhutaan tavaroiden kuljetuksesta ja varastoinnista, ja nämä toiminnot ovatkin usein näkyvin osa organisaatioiden logistisia toimintoja. Logistiikan tutkimuksen eri osa-alueita ovat muun muassa jakelu, toiminnanohjaus, kuljetukset, ostotoiminta, toimitusketjun hallinta ja organisaatioiden toiminta. Muita liittyviä kohtia ovat logistisen ketjun hallintaan liittyvä tietohallinto, esimerkiksi toiminnanohjausjärjestelmät. Logistiikan voidaan nähdä koostuvan myös tulo-, tuotanto ja lähtölogistiikasta.
Historia

Muinaisissa Kreikan, Rooman ja Bysantin imperiumeissa logistikas (kr.) -nimiset upseerit olivat vastuussa rahoitus- ja huoltoasioista. Tätä pidetään sanan logistiikka alkuperänä. Logistiikka-sana palasi käyttöön 1600-luvulla Ranskan armeijassa, missä sillä tarkoitettiin joukkojen huoltoa, kuljetuksia ja majoittamista.
Ensimmäisiä kertoja logistiikka-käsitettä käytettiin ja alettiin myös tieteellisesti pohtia toisen maailmansodan aikana. Tällöin valtavat armeijoiden vaatimat materiaalivirrat (tukikohdista rintamalle) vaativat järjestelmällistä ja suunnitelmallista hoitamista.
Tulologistiikka

Tulologistiikassa hankitaan yritykselle materiaaleja, komponentteja, osakokoonpanoja, tuotteita tai palveluita joko niiden tuottajilta, agenteilta tai tukkukaupoista. Viime vuosina tämä toiminta on voimakkaasti kansainvälistynyt, kun hankintatoimintaa harjoitetaan sieltä mistä se on kokonaisedullisinta tehdä. Hankinnat jaetaan usein A-, B- ja C-luokan nimikkeisiin, minkä perusteella niitä hallitaan eri logiikkaa noudattaen. Pääraaka-aineiden ohjaukseen kiinnitetään huomioita niiden taloudellisen merkityksen takia. Muita raaka-aineita varastoidaan tyypillisesti enemmän - toimituskyvyn takia ei varastoinnista usein kannata luopua kokonaan. Varastoijana voi olla toimittaja, ostaja tai kolmas osapuoli, esimerkiksi huolintayritys.
Tuotantologistiikka

Tuotantologistiikkaan liittyvät tärkeimmät päätökset ovat "ostaa tai valmistaa" päätökset, joita tulisi miettiä jo tuotekehityksen aikana, sekä se miten ja missä tuotetta valmistetaan. Yritykset tyypillisesti haluavat keskittyä omaan ydinosaamiseensa ja siten toimia verkostoissa. Tuotantoa halutaan rakentaa joko alihankkijoiden tai asiakkaiden lähelle, riippuen esimerkiksi kuljetuskustannuksista ja toimituskykyvaatimuksista.
Lähtölogistiikka

Lähtölogistiikassa mietitään jakeluteitä, ja siihen kuuluvia yhteistyökumppaneita, esimerkiksi tarvittavaa kuljetustiheyttä ja varastointia.
Lisäarvologistiikka

Lisäarvologistiikka on teollista tuotantoa ympäröivien materiaalivirtojen tehokasta ja räätälöityä hallintaa: tuotteiden varastointia, lähettämistä ja pakkaamista, hankintaa ja huolintaa; raaka-aineena, keskeneräisenä tai valmiina tuotteena. Lisäarvo syntyy logistiikkaprosessissa, kun lähetys- tai vastaanottoprosesseihin tuodaan perinteisesti teollisten tuotantoprosessien piirissä olleita toimintoja, esimerkiksi laadunvalvontaa, kokoonpanoa ja osavalmistusta, tuotesuojausta tai huoltotoimintoja.
Logistiikalla on merkittävä vaikutus yritysten kilpailukykyyn. Koko logistiikan vaikutus teollisuuden yritysten kilpailukykyyn on 35 %. Keskimäärin 12 % teollisuuden kaikista kustannuksista muodostuu logistiikasta ja siitä lisäarvologistiikan arvon arvioidaan olevan noin 3‒4 %.
Nykyään

Nykyään logistiikkaa pidetään yhtenä yritysten tärkeimpänä toimintona, jolla voidaan saavuttaa huomattavia säästöjä tai kilpailuetua. Yritykset käyttävät usein kolmannen osapuolen tarjoamia palveluita (3PL) ja palveluvarastoja. Logistiikkakustannukset ovat keskimäärin 11,5% suomalaisten yritysten liikevaihdosta, ja 17% bruttokansantuotteesta. Tästä noin puolet on varastoinnin kustannuksia ja varastointiin sitoutuvan pääoman kustannuksia. (Tavaraliikenne- ja kuljetusjärjestelmät, Ernvall, LVM, Logistiikkaselvitys 2006)
Logistiikan trendit

Yksi logistiikan trendeistä on 1980-luvun autoteollisuudesta (Toyota) juurensa juontava periaate, jonka mukaan komponenttien ja tuotteiden pitää olla juuri oikeaan aikaan oikeassa paikassa, oikean määräisenä ja laatuisena. Tästä pienten valmistuserien valmistusmetodista käytetään lyhennettä JIT (Just-In-Time). Suomalaisessa kirjallisuudessa tämä on kääntynyt muotoon JOT (Juuri Oikeaan Tarpeeseen). JIT-valmistusstrategian tavoitteena on mm. pienentää varastoja ja näin vähentää sidottua pääomaa ja lopulta palvella paremmin asiakkaita. Nykyään on alalle vakiintunut ns. arvoketjuajattelu, jossa tuotteen (tai palvelun) lisäarvon muodostumista tarkkaillaan läpi koko toimitusketjun, aina raaka-aineista valmiiseen tuotteeseen.
Logistiikan opetus Suomessa > Yliopistokoulutus

Aalto-yliopiston kauppakorkeakoulussa on mahdollista valmistua ekonomiksi (maisteritutkinto) Logistiikan ja Palvelutalouden koulutusohjelmasta sekä englanninkielisestä Logistics and Service Economics -koulutusohjelmasta. Logistiikkaa on mahdollista opiskella diplomi-insinööritutkinnon pää- tai sivuaineena Teknillisessä korkeakoulussa (TKK/Aalto-yliopisto) ja Tampereen, Oulun ja Lappeenrannan teknillisissä yliopistoissa tuotantotalouden tai tietojohtamisen opintosuunnissa.
Logistiikan opetus Suomessa > Ammattikorkeakoulutus

Logistiikkaa voi opiskella myös ammattikorkeakoulussa. Logistiikan linjoja on Kaakkois-Suomen ammattikorkeakoulussa Kotkassa, Satakunnan ammattikorkeakoulussa Raumalla sekä Jyväskylän ammattikorkeakoulussa. Logistiikan insinööriopinnot kestävät 4 vuotta ja ovat laajuudeltaan 240 opintopistettä. Kotkassa ja Turussa voi opiskella myös logistiikkatradenomiksi. Koulutus kestää keskimäärin 3,5 vuotta ja on laajuudeltaan 210 opintopistettä.
Kaakkois-Suomen ammattikorkeakoulussa voi suorittaa sekä ylemmän AMK-insinöörin, että tradenomin tutkinnon. Koulutus toteutetaan Kouvolassa, pääsyvaatimuksena on alempi korkeakoulututkinto ja vähintään 2 vuotta valmistumisen jälkeistä alakohtaista työkokemusta. Koulutus on laajuudeltaan 60 op (insinööri YAMK) tai 90 op (tradenomi YAMK). Jyväskylässä on Logistiikan ylemmän insinöörin linja.
Logistiikan opetus Suomessa > Jatkokoulutus

Suomessa logistiikan alan jatkokoulutusta tarjoavat Teknillinen korkeakoulu (TKK/Aalto-yliopisto) sekä Tampereen, Oulun ja Lappeenrannan teknilliset yliopistot sekä Aalto-yliopiston kauppakorkeakoulu.
Aalto-yliopiston kauppakorkeakoulussa koulutetaan logistiikan ja palvelutalouden tohtoreita logistiikan aineen tohtoriohjelmassa. Logistiikan väitöskirjojen aiheet liittyvät koko toimitusketjun strategiseen, taktiseen ja operatiiviseen suunnitteluun sisältäen hankintatoimen, tuotannonsuunnittelun ja jakelun. Väitöskirjoissa kehitellään sekä yleisempiä liiketoimintamalleja että spesifimpiä, numeeriseen mallintamiseen ja optimointiin perustuvia malleja.
Aiheesta muualla

Wikimedia Commonsissa on kuvia tai muita tiedostoja aiheesta .
Logistiikan Maailma
Helsingin kauppakorkeakoulun logistiikan aineen peruskurssit Tuotantotalous[vanhentunut linkki] ja Operations Management[vanhentunut linkki].
Logistiikka - Avausluento Professori Kari Tanskanen [vanhentunut linkki]
Tavaraliikenne- ja kuljetusjärjestelmät  Professori Timo Ernvall[vanhentunut linkki]
Teemana logistiikka: Tavaran purkaminen on halvempaa maalla kuin satamissa
BusinessLogistiikka
Logistiikan tunnuslukuja (Arkistoitu – Internet Archive)
Logistiikkaselvitys, Liikenne- ja viestintäministeriö 2012[vanhentunut linkki]
Logistics Performance Index (Maailmanpankki)[vanhentunut linkki]
Fools Gold

| ”Fools Gold” The Stone Roses |
| --- | --- | --- |

Singlen tiedot
 B-puoli: ”What the World Is Waiting For”
 Julkaistu: marraskuu 1989
 Tekijä(t): Ian Brown, John Squire
 Tuottaja(t): John Leckie
 Tyylilaji: alternative rock
 Kesto: 04.15
 Levy-yhtiö: Silvertone
Listasijoitukset
  Suomen virallinen lista: 17.
The Stone Rosesin muut singlet
| ”She Bangs the Drums” 1989 | ”Fools Gold” 1989 | ”One Love” 1990 |
Fools Gold on brittiläisen rock-yhtyeen The Stone Rosesin kappale. Vaikka sitä ei ole virallisesti julkaistu millään albumilla, se on yhtyeen tunnetuimpia kappaleita. Kappale on julkaistu tuplasinglenä "What The World Is Waiting For" -kappaleen kanssa vuonna 1989 ja yhtyeen debyyttialbumin The Stone Rosesin kymmenvuotis-juhlapainoksen bonuslevyllä. Alun perin kappale on n. 9-minuuttinen, mutta se tunnetaan parhaiten lyhennettynä neljän minuutin versiona.
Kappaleelle on ominaista nopeat, rytmikkäät ja kaikuvat rummut, jossa wahwah-pedaalia hyväksikäyttämällä ja rumpujen sekä basson tahdissa John Squiren kitaransoitto tuo kappaleeseen rockahtavan ja myös osaksi funkahtavan tunnelman. Ian Brownin rauhallinen laulu yhdistettynä kaikuviin rumpuihin tuo kappaleeseen hyvin psykedeelistä tunnelmaa.
Fools Gold nousi Suomen virallisen listan sijalle 17.
Fool’s Gold Records

| Fool’s Gold Records |
| --- | --- |

Emoyhtiö:  Universal
Perustettu:  2007
Perustajat:  Nick Barat Alain Macklovitch
Tyylilajit:  elektroninen musiikki, hip hop
Kotimaa:  Yhdysvallat
Sijainti:  Brooklyn, New York
Kotisivu
Infobox OKNimi-testi OK: 
Fool’s Gold Records on itsenäinen levy-yhtiö, jonka toimipaikka sijaitsee Brooklynissa, New Yorkissa, Yhdysvalloissa. Levy-yhtiön perustivat DJ:t A-Trak ja Nick Catchdubs.
Fosfodiesterisidos

Fosfodiesterisidoksia (PO43−) kolmen nukleotidin välillä.
Fosfodiesterisidos muodostuu, kun kaksi fosforihapon hydroksyyliryhmää reagoi muiden molekyylien hydroksyyliryhmien kanssa muodostaen kaksi esterisidosta.
Nukleiinihappoketjut pysyvät koossa fosfodiesterisidoksilla. DNA:ssa ja RNA:ssa fosfodiesterisidos yhdistää yhden sokerimolekyylin 3'-hiilen toisen sokerin 5'-hiileen. Näin fosfaattiryhmän ja kahden pentoosisokerin välille muodostuu vahvoja kovalenttisia sidoksia.
Finlandia Group

| Finlandia Group Oyj |
| --- | --- |
Tunnuslause:  Oman elämänsä pomoille.
Yritysmuoto:  Julkinen osakeyhtiö
Perustettu:  2000
Kotipaikka:  Helsinki
Toimiala:  Rahoitus
Tuotteet:  Säästäminen ja sijoittaminen
Liikevaihto:  9 milj. € (2016)
Henkilöstö:  80 (2016)
Omistaja:  henkilöstö ja asiakkaat
Kotisivu:  www.finlandiagroup.fi
Infobox OKVirheellinen NIMI-arvo: 
Finlandia Group Oyj on henkilöstönsä ja asiakkaidensa kokonaan omistama suomalainen varainhoitoyhtiö.
Finlandia Groupin historia

Finlandia perustettiin vuonna 2000 Tampereelle nimellä Sijoitustalo Finlandia. Se toimi ensimmäiset kymmenen vuotta vakuutusmeklarina ja muun muassa Skandia Lifen asiamiehenä. Yrityksen johdossa oli useita entisiä jääkiekkomaalivahteja: toimitusjohtajana Mika Manninen, myyntijohtajana Hannu Kamppuri ja sijoitusasiantuntijana Kari Takko. Vuosina 2007–2008 Finlandia Group välitti muun muassa Lehman Brothersin indeksilainoja sanoen niitä riskittömiksi. Lehman Brothersin konkurssi muutti sijoitukset arvottomiksi.
Vuodesta 2010 Finlandia on ollut sijoituspalvelus sen jälkeen, kun Finanssivalvonta laajensi yhtiön toimilupaa omaisuudenhoitoon ja kaupankäyntiin omaan lukuun ja antoi sille rahastoyhtiötoimiluvan. Asiakkailla on käytössä Finlandian omien rahasto-, omaisuudenhoito- ja välitystuotteiden lisäksi kansainvälisen kumppaniverkoston sijoitusvaihtoehtoja.
Finlandia Group toimii nykyään 17 paikkakunnalla Suomessa: Helsingissä, Forssassa, Hämeenlinnassa, Joensuussa, Jyväskylässä, Kokkolassa, Kuopiossa, Lahdessa, Lappeenrannassa, Mikkelissä, Oulussa, Porissa, Rovaniemellä, Seinäjoella, Tampereella, Turussa ja Vaasassa.
Vuonna 2010 Finlandia Groupin pääkonttori siirrettiin Tampereelta Helsingin Aleksanterinkadulle. Vuonna 2012 Finlandia Group aloitti yhteistyön SEB Life International -vakuutusyhtiön kanssa. Vuonna 2014 Finlandia Group aloitti yhteistyön Generali Pan Europe -vakuutusyhtiön kanssa.
Finlandia Groupin pääkonttori muutettiin nykyiselle paikalleen Helsingin Etelärantaan vuonna 2015. Vuonna 2017 Finlandia Group laajensi liiketoimintaansa yritysrahoitukseen tarjoten suomalaisille yrityksille myyntisaatavien laskurahoitusta ja yritysluottoja.
Aiheesta muualla

Finlandian tarina
Fire Within

Fire Within voi tarkoittaa seuraavia:
Fire Within, Birdyn albumi
Fire Within, Lullacryn EP
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Fire Within”, voi hakea sivunnimihaulla, laajalla sivunnimihaulla tai tekstihaulla.
Luettelo Singaporen Mass Rapid Transitin asemista

Tämä on luettelo Singaporen Mass Rapid Transitin asemista. Asemia on käytössä 117.
Asemat > Tulevat

| Asema | Linjat | Tunnus | Avataan |
| --- | --- | --- | --- |
| Bayshore | Thomson-East Coast | TE29 | 2023 |
| Bedok South | Thomson-East Coast | TE30 | 2024 |
| Bright Hill | Thomson-East Coast | TE7 | 2020 |
| Bukit Brown | Circle | CC18 |  ? |
| Caldecott | Thomson-East Coast | TE9 | 2020 |
| Canberra | North South | NS12 | 2019 |
| Cantonment | Circle | CC31 | 2025 |
| Gardens by the Bay | Thomson-East Coast | TE22 | 2021 |
| Great World | Thomson-East Coast | TE15 | 2021 |
| Havelock | Thomson-East Coast | TE16 | 2021 |
| Katong Park | Thomson-East Coast | TE24 | 2023 |
| Keppel | Circle | CC30 | 2025 |
| Lentor | Thomson-East Coast | TE5 | 2020 |
| Marina Bay | Thomson-East Coast | TE20 | 2021 |
| Marina South | Thomson-East Coast | TE21 | 2021 |
| Marine Parade | Thomson-East Coast | TE26 | 2023 |
| Marine Terrace | Thomson-East Coast | TE27 | 2023 |
| Maxwell | Thomson-East Coast | TE18 | 2021 |
| Mayflower | Thomson-East Coast | TE6 | 2020 |
| Mount Pleasant | Thomson-East Coast | TE10 | 2021 |
| Napier | Thomson-East Coast | TE12 | 2021 |
| Orchard | Thomson-East Coast | TE14 | 2021 |
| Orchard Boulevard | Thomson-East Coast | TE13 | 2021 |
| Outram Park | Thomson-East Coast | TE17 | 2021 |
| Prince Edward | Circle | CC32 | 2025 |
| Shenton Way | Thomson-East Coast | TE19 | 2021 |
| Siglap | Thomson-East Coast | TE28 | 2023 |
| Springleaf | Thomson-East Coast | TE4 | 2020 |
| Stevens | Thomson-East Coast | TE11 | 2021 |
| Sungei Bedok | Downtown Thomson-East Coast | DT37 TE31 | 2024 |
| Tanjong Katong | Thomson-East Coast | TE25 | 2023 |
| Tanjong Rhu | Thomson-East Coast | TE23 | 2023 |
| Upper Thomson | Thomson-East Coast | TE8 | 2020 |
| Woodlands | Thomson-East Coast | TE2 | 2019 |
| Woodlands North | Thomson-East Coast | TE1 | 2019 |
| Woodlands South | Thomson-East Coast | TE3 | 2019 |
| Xilin | Downtown | DT36 | 2024 |
Käännös suomeksi
Fthia

Fthia (m.kreik. Φθία, lat. Phthia) oli kreikkalaisessa mytologiassa esiintyvä alue Othrys-vuoren molemmin puolin myöhemmän Fthiotiin maakunnan ja nykyisen Fthiotiin alueyksikön alueella eteläisessä Thessaliassa.
Valtakunnan perusti Aiakos, ja se oli Peleuksen ja Akhilleuksen kuten myös tämän Troijan sodassa johtaman myrmidonien heimon kotimaa.
Fire OS

| Fire OS |
| --- | --- |
Kehittäjä:  Amazon
Toiminnallinen tila:  aktiivinen
Käyttöliittymä:  graafinen
Lisenssi:  Apache-lisenssi ja GNU General Public License
Aiheesta muualla
Verkkosivusto
Infobox OKNimi-testi OK: 
Fire OS on Amazon.comin mobiilikäyttöjärjestelmä, jota se käyttää Fire-brändin laitteissa kuten Fire TV.
Fire OS on forkki avoimen lähdekoodin Android Open Source Project (AOSP) -käyttöjärjestelmästä, jonka Amazon julkaisi Kindle Fire -sarjan taulutietokoneiden yhteydessä. Oletuksena käytössä on Amazon Appstore, mutta rinnalle voi asentaa Google Playn. Useille Googlen tarjoamille rajapinnoille on tilalla Amazonin oma rajapinta.
Luettelo Gene Hackmanin saamista palkinnoista ja ehdokkuuksista

Tämä on luettelo Gene Hackmanin saamista palkinnoista ja ehdokkuuksista.
Oscar

1993 – Paras miessivuosa elokuvasta Armoton
1972 – Paras miespääosa elokuvasta Kovaotteiset miehet
Oscar > Ehdokkaana

1989 – Paras miespääosa elokuvasta Mississippi palaa
1971 – Paras miessivuosa elokuvasta I Never Sang for My Father
1968 – Paras miessivuosa elokuvasta Bonnie ja Clyde
Bafta

1993 – Paras miessivuosa elokuvasta Armoton
1973 – Paras miespääosa elokuvista Kovaotteiset miehet ja S/S Poseidonin seikkailu
Bafta > Ehdokkaana

1979 – Paras miespääosa elokuvasta Teräsmies
1976 – Paras miespääosa elokuvista Yön siirrot ja Kovaotteiset miehet 2
1975 – Paras miespääosa elokuvasta Keskustelu
Golden Globe

2002 – Paras miespääosa komediassa tai musikaalissa elokuvasta The Royal Tenenbaums
1993 – Paras miessivuosa elokuvasta Armoton
1972 – Paras miespääosa draamassa elokuvasta Kovaotteiset miehet
Golden Globe > Ehdokkaana

1989 – Paras miespääosa draamassa elokuvasta Mississippi palaa
1986 – Paras miespääosa draamassa elokuvasta Kahdesti elämässä
1984 – Paras miessivuosa elokuvasta Tulen alla
1976 – Paras miespääosa draamassa elokuvasta Kovaotteiset miehet 2
1975 – Paras miespääosa draamassa elokuvasta Keskustelu
Fu Manchu

Boris Karloff Fu Manchuna vuoden 1932 elokuvassa.
Tohtori Fu Manchu on englantilaisen kirjailijan Sax Rohmerin 1900-luvun alkupuolella romaaneissaan käyttämä julma kiinalainen rikollisnero. Hahmo on esiintynyt myös elokuvissa, televisiossa ja sarjakuvissa. Fu Manchu on muodostunut erääksi rikollisen neron ja kiinalaisiin kohdistettujen rasististen stereotypioiden arkkityypiksi.
Luettelo Ranskan avointen sekanelinpelin voittajista

Ranskan avoin tennisturnaus on vuosittain järjestettävä tennisturnaus, joka pelataan massakentillä Stade Roland-Garrosissa Pariisissa, Ranskassa. Sekanelinpeliturnaus pelattiin ensimmäistä kertaa vuonna 1902.